Diari Oficial de la Generalitat Valenciana


Sumari del DOGV 4163, del 08-01-2002 (2001/12575)

RESOLUCIÓ de 20 de novembre de 2001, de la Comissió Territorial d'Urbanisme d'Alacant per la qual s'esmenen les deficiències de l'Acord de 23 de juliol de 2001 i, en conseqüència, s'aprova definitivament el PRI millora en sòl urbà entre els carrers Benidorm i Balandros i avingudes Gabriel Miró i València, de Calp.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12119


Data del document
:   20-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Calp
    * pla d'urbanisme

RESOLUCIÓ de 20 de novembre de 2001, de la Comissió Territorial d'Urbanisme d'Alacant per la qual s'esmenen les deficiències de l'Acord de 23 de juliol de 2001 i, en conseqüència, s'aprova definitivament el PRI millora en sòl urbà entre els carrers Benidorm i Balandros i avingudes Gabriel Miró i València, de Calp. [2001/12329]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El present expedient s'ha tramitat d'acord amb el procediment establert en l'article 52 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i 173 del seu Reglament (RP/CV), i el va exposar al públic durant 20 dies per decret de l'alcaldia de 19 de maig de 2000 i va inserir anuncis en el diari Las Províncias de 26 de maig de 2000 i en el Diari Oficial de la Generalitat Valenciana núm. 3.768, de 9 de juny de 2000. Durant el període d'exposició pública no es van presentar altres alternatives tècniques ni al·legacions i el ple de l'Ajuntament el va aprovar provisionalment el 30 d'octubre de 2000.
  
Amb posterioritat, l'Ajuntament va trametre documentació per a esmenar deficiències, aprovada provisionalment pel ple de l'Ajuntament el 13 de febrer de 2001.
  
Segon
  
La documentació està integrada per memòria descriptiva, memòria justificativa, annexos de fotografies, plànos d'informació i plànols d'ordenació.
  
Tercer
  
L'objecte del present expedient és un Pla de Reforma Interior de millora per a l'ordenació detallada dels volums en l'àrea compresa entre les avingudes Gabriel Miró i València i els carrers Benidorm i Balandros. En concret es refereix a una illa
  
situada en sòl urbà qualificat de residencial eixample i situada al sud del nucli urbà al costat de la platja de l'Arenal i limitada pels carrers i avingudes abans descrites, amb una superfície de 4.647'20 m². L'expedient proposa ordenar la volumetria de l'illa, afectada per la legislació sectorial de Costes, ja que hi ha una xicoteta part en zona de domini públic i part d'aquesta afectada per la servitud de costes.
  
Es proposa retirar la façana del carrer Balandres fins a la línia de servitud de costes, i acumular tota la volumetria sobre rasant en la part de l'illa no afectada per la legislació de Costes per la qual cosa s'incrementa l'alçària en dues plantes (de set més àtic a nou més àtic), els soterranis ocuparien tota la superfície original d'illa per a poder cobrir les places necessàries d'aparcaments; d'aquesta forma es millorarien els accessos a la platja des del nucli urbà i es retiraria l'edificació de la platja.
  
El document justifica l'ordenació proposada per la millora de l'accessibilitat a les platges des del nucli urbà, l'extensió dels eixos comercials fins al mar, la consolidació i millora de la façana marina, la continuïtat dels recorreguts des del nucli urbà a la platja, la creació de vistes a la platja, la generació d'una plataforma que dóna continuïtat al passeig marítim integrant-lo amb la ciutat, el manteniment de les places d'aparcament i la integració de l'illa en la trama existent.
  
Les funcions dels Plans de Reforma Interior es regulen en els articles 12.D, 23 i 28 de la LRAU i en els articles concordants del RP/CV. La LRAU permet mitjançant PRI de millora d'aprovació autonòmica modificar i completar l'ordenació prevista pel Pla General tal com es regula en l'article 54.
  
Quart
  
Consta en l'expedient informe de la Direcció General de Costes del Ministeri de Medi Ambient, de 13 de febrer del 2001, en el qual s'emet informe favorable sobre la refosa del PRI de millora del sector amb les següents observacions:
  
?Examinada la documentació presentada, s'observa el següent:
  
1r. La documentació tramesa es compon d'un volum que incorpora memòria, documentació fotogràfica i plànols. Es presenta diligenciada i es fa constar que el document refós és conseqüència de l'aprovació efectuada pel ple de l'Ajuntament en la sessió de 30 d'octubre de 2000.
  
2n. El Projecte de Reforma Interior de Millora va ser objecte d'informe per aquest centre directiu amb data 11 de desembre de 2000, i s'assenyalaven algunes deficiències que havien d'esmenar-se. En relació amb aquestes s'indica el següent:
  
a) En els plànols es representa la línia de delimitació del domini públic maritimoterrestre i les línies interiors de les zones de servitud de trànsit i de protecció, a 6 i a 20 metres de la primera, de manera sensiblement correcta.
  
b) Coincidint amb el límit interior de la zona de servitud de protecció se situa un edifici d'apartaments i entre els sis i els vint metres de la servitud de protecció es projecta fer un garatge en soterrani i semisoterrani. Efectivament l'edifici haurà de quedar fora de la zona de servitud de protecció, tant en sòl com en volada i els soterranis han de quedar fora de la zona de servitud de trànsit i complir el que indica el certificat de l'aprovació de l'Ajuntament en què s'especifica que els soterranis per a garatge en la superfície que resulte sota espai públic quedaran íntegrament davall la rasant del carrer Balandros. No obstant això, haurà de tenir, a més, l'autorització de l'òrgan competent de la comunitat autònoma, segons estableixen els articles 48.1 i 49 del RD 1112/92 pel qual es modifica parcialment el Reglament de la Llei de Costes.
  
c) S'ha eliminat la part de la rematada del passeig marítim que envaïa la ribera del mar.-
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableixen els articles 39 i 54 de la Llei Reguladora de l'Activitat Urbanística (en endavant LRAU).
  
Segona
  
La documentació està completa als efectes del compliment de l'article 27 de la LRAU i 64 i següents del seu Reglament. No obstant això, haurà de completar-se d'acord al que indica la consideració tercera i presentar en exemplar triplicat document de refosa en format del Pla General.
  
Tercera
  
El present expedient es tramita a l'empara del que disposa l'article 80 del RP/CV, que permet la redacció de Pla de Reforma Interior per a millorar l'ordenació continguda en el Pla General, l'àmbit del qual vindrà definit des del Pla General, i si com en aquest cas, no estiguera delimitat, es presentarà plànol en què es delimite el sector ordenat. Tal com s'ha indicat anteriorment el Pla de Reforma Interior modifica i altera els paràmetres urbanístics previstos en el Pla General per a l'illa i suposa una operació de caràcter puntual, i s'ajusten al que estableixen els articles 71.B i 73.1 del RP/CV.
  
A fi de donar compliment al que disposa l'article 55.5 de la LRAU, l'Ajuntament manifesta en aquesta Comissió que l'espai, que alliberat com a conseqüència de la reculada de l'edificació, serà d'ús i domini públic.
  
Per la qual cosa d'acord amb l'anteriorment exposat, haurà d'arreplegar-se adequadament en el document els límits entre l'espai lliure públic i privat i indicar-se el caràcter de l'espai lliure de la parcel·la original. Així mateix, ha d'aportar-se plànol on s'indique l'àmbit del PRI i de la unitat d'execució única que es proposa per al Programa de què forma part el PRI, atés que el seu promotor és privat i la gestió indirecta.
  
L'ordenació que es proposa es considera que, amb caràcter general, millora l'ordenació de l'entorn, augmenta l'aprofitament lucratiu i es justifica, d'acord amb allò que s'ha manifestat per l'Ajuntament en aquesta Comissió, un increment de les dotacions públiques d'acord amb el que preveu l'article 55.3 de la LRAU. Per tant, les determinacions contingudes en aquest expedient es poden considerar correctes des del punt de vista de les exigències de política urbanística i territorial de la Generalitat de l'apartat primer de l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació de plans de reforma interior de municipis de menys de 50.000, de conformitat amb el que disposa l'article 39 de la LRAU per remissió de la disposició transitòria primera apartat 2 del citat text legal, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
Aprovar definitivament el Pla de Reforma Interior en els carrers Benidorm, Balandros i altres del municipi de Calp, però supeditar-ne la publicació fins que s'esmenen les observacions assenyalades en les consideracions tecnicojurídiques segona i tercera.
  
Amb data 20 de novembre de 2001, el president de la Comissió Territorial d'Urbanisme, va resoldre:
  
Vist l'acord adoptat per la Comissió Territorial d'Urbanisme, en sessió de 23 de juliol de 2001, pel qual es va aprovar definitivament l'expedient de referència, però supeditava la seua publicació al compliment de certes condicions, així com l'informe tècnic favorable a la documentació presentada per l'Ajuntament de Calp amb data 4 de setembre i 13 de novembre de 2001 que compleix tots els punts del referit acord de la Comissió, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no cal la notificació individualitzada.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.